CPF ร่วมต่อต้านการใช้แรงงานเด็กหวังแสดงเจตจำนงของบริษัท
CPF ร่วมต่อต้านการใช้แรงงานเด็กโลกต่อเนื่องเป็นปีที่ 3 เพื่อแสดงเจตจำนงของบริษัท ต่อต้านการใช้แรงงานเด็กทุกรูปแบบตลอดห่วงโซ่อุปทานในการผลิตอาหารจากสัตว์น้ำ 
30 มิ.ย. 2559


บริษัท เจริญโภคภัณฑ์อาหาร จำกัด (มหาชน) หรือ CPF ร่วมกับสมาพันธ์ผู้ผลิตสินค้าประมงไทยจัดกิจกรรมเนื่องในวันต่อต้านการใช้แรงงานเด็กโลกต่อเนื่องเป็นปีที่ 3 เพื่อแสดงเจตจำนงของบริษัท ต่อต้านการใช้แรงงานเด็กทุกรูปแบบตลอดห่วงโซ่อุปทานในการผลิตอาหารจากสัตว์น้ำ ทั้งนี้ นางตาบส์ทิพย์ แสงแก้ว (ที่ 3 จากขวา) ผู้ช่วยกรรมการผู้จัดการ เป็นตัวแทนบริษัท เดินสายมอบทุนการศึกษาและอุปกรณ์กีฬาแก่โรงเรียนที่สอนเด็กข้ามชาติที่ผู้ปกครองทำงานในอุตสาหกรรมประมง จำนวน 4 แห่ง ในจังหวัดสมุทรสาคร ได้แก่วัดศรีสุทธาราม โรงเรียนหลวงแพทย์โกศลอุปถัมภ์ ศูนย์คาทอลิคนักบุญอันนาเพื่อผู้อพยพย้ายถิ่น และศูนย์พัฒนาเด็กชุมชนแรงงานสำหรับเด็กข้ามชาติ พร้อมกับสนับสนุนไส้กรอกปลาสำหรับประกอบอาหารกลางวันเลี้ยงน้องๆ ที่มาร่วมกิจกรรมอีกด้วย